62024TJ0321_INF
Rozsudok Všeobecného súdu (desiata komora) z 18. júna 2025 –EG/Europol
(vec T‑321/24)
„Verejná služba – Dočasní zamestnanci – Rozhodnutie, ktorým bol dočasne pozastavený výkon funkcie žalobcu – Požiadavka nestrannosti – Rozhodnutie o nepreradení do vyššej platovej triedy AD 11 – Subsidiárne kritérium pre preradenie do vyššej platovej triedy – Zodpovednosť – Nemajetková ujma“
1.
Žaloby úradníkov – Záujem na konaní – Žaloba o neplatnosť rozhodnutia o pozastavení výkonu funkcie úradníka – Ukončenie zmluvy dotknutej osoby v priebehu konania bez späťvzatia napadnutého rozhodnutia – Zachovanie záujmu na konaní
(Služobný poriadok úradníkov, články 90 a 91)
(pozri body 19 – 21)
2.
Úradníci – Disciplinárne opatrenia – Vyšetrovanie, ktoré predchádza začatiu disciplinárneho konania – Povinnosti vyšetrovateľov – Požiadavky nezávislosti a nestrannosti – Rozsah – Určenie vyšetrovateľov, ktorí patria do toho istého útvaru ako dotknutá osoba – Prípustnosť
[Charta základných práv Európskej únie, článok 41 ods. 1; Služobný poriadok úradníkov, príloha IX, článok 2]
(pozri body 29 – 32, 39)
3.
Úradníci – Disciplinárne opatrenia – Pozastavenie výkonu funkcie úradníka – Rozhodnutie – Príslušný orgán – Požiadavky nezávislosti a nestrannosti – Rozsah
(Služobný poriadok úradníkov, príloha IX, článok 23 a článok 24 ods. 1)
(pozri body 45 – 60)
4.
Úradníci – Disciplinárne opatrenia – Pozastavenie výkonu funkcie úradníka – Povinnosť vopred vypočuť úradníka – Rozsah
[Charta základných práv Európskej únie, článok 41 ods. 2 písm. a); Služobný poriadok úradníkov, príloha IX, článok 23 ods. 2]
(pozri body 66 – 72)
5.
Úradníci – Disciplinárne opatrenia – Pozastavenie výkonu funkcie úradníka – Povinnosť odôvodnenia – Rozsah
(Služobný poriadok úradníkov, príloha IX, článok 23 ods. 1)
(pozri bod 75)
6.
Žaloby úradníkov – Dôvody – Žalobný dôvod založený na protiprávnosti konania o sťažnosti – Žaloba, ktorá nie je namierená proti rozhodnutiu o zamietnutí sťažnosti – Zamietnutie
(Služobný poriadok úradníkov, články 90 a 91)
(pozri bod 80)
7.
Úradníci – Dočasní zamestnanci – Preradenie – Interná smernica Europolu – Právne účinky
(Podmienky zamestnávania ostatných zamestnancov, článok 54)
(pozri bod 89)
8.
Úradníci – Dočasní zamestnanci – Preradenie – Porovnávacie hodnotenie zásluh – Spôsoby – Uplatnenie kritéria, ktoré nie je stanovené v služobnom poriadku ani v interných predpisoch – Neprípustnosť
(Podmienky zamestnávania ostatných zamestnancov, článok 54)
(pozri body 90, 91)
9.
Úradníci – Rozhodnutie spôsobujúce ujmu – Povinnosť odôvodnenia najneskôr v štádiu zamietnutia sťažnosti – Rozsah – Možnosť nahradiť pôvodné nesprávne odôvodnenie v priebehu konania úplne novým odôvodnením – Neexistencia
(Služobný poriadok úradníkov, článok 25 druhý odsek)
(pozri bod 93)
10.
Žaloby úradníkov – Žaloba o náhradu škody podaná bez uskutočnenia konania pred podaním žaloby podľa služobného poriadku – Neprípustnosť – Výnimka – Žaloba o náhradu škody priamo spojená so žalobou o neplatnosť
(Služobný poriadok úradníkov, články 90 a 91)
(pozri body 101, 102)
Výrok
1.
Rozhodnutie z 22. novembra 2023, v ktorom výkonná riaditeľka Agentúry Európskej únie pre spoluprácu v oblasti presadzovania práva (Europol) rozhodla o tom, že EG nebude preradený do platovej triedy AD 11, sa zrušuje.
2.
V zostávajúcej časti sa žaloba zamieta.
3.
EG a Europol znášajú svoje vlastné trovy konania.